ΓΡΑΠΤΗ ΕΡΩΤΗΣΗ E-2471/97 υποβολή: Hiltrud Breyer (V) προς την Επιτροπή (16 Iουλίου 1997)

Θέμα: Στρατιωτική Αεροπορική Βάση στο Zweibrόcken

1. Γνωρίζει η Επιτροπή ότι οι δαπάνες που αφορούν έργα υποδομής στην πρώην στρατιωτική αεροπορική βάση του Zweibrόcken, τα οποία χρηματοδοτούνται από πόρους του προγράμματος Konver I, δεν έχουν ως κύριο προορισμό τις Μικρές και Μεσαίες Επιχειρήσεις (ΜΜΕ) αλλά προορίζονται πρωτίστως για την κατασκευή ενός Εμπορικού Κέντρου Σχεδιαστών Μόδας (ΕΚΣΜ), παράλληλα με την ενίσχυση των συνδέσεων υποδομής, όπου μεγάλες επιχειρήσεις μόδας θα μπορούν να τοποθετούν τα υπόλοιπα των αποθεμάτων τους, καθώς και μεμονωμένα κομμάτια, σε μια επιφάνεια εμπορικών δραστηριότητων έκτασης περίπου 48.000 τμ; Συμβιβάζεται η χρηματοδότηση των παραπάνω έργων από πόρους του προγράμματος Konver με τις αρχές της «Κοινοτικής Πρωτοβουλίας Konver», σύμφωνα με τις οποίες δίνεται προτεραιότητα στη στήριξη των Μικρών και Μεσαίων Επιχειρήσεων (ΜΜΕ);

2. Σε ποιά νομική βάση στηρίχθηκε η Επιτροπή όταν στο άρθρο 2 της «Απόφασης της 22.12.1993 (ΕΤΠΑ αρ. 93.02.10.013) σχετικά με την κοινοτική ενίσχυση από το Ευρωπαϊκό Ταμείο Περιφερειακής Ανάπτυξης για το επιχειρησιακό πρόγραμμα στο πλαίσιο της Κοινοτικής Πρωτοβουλίας KONVER για τη Ρηνανία-Παλατινάτο», ενέκρινε τη χορήγηση κονδυλίων από το Konver μέχρι του ύψους των 1,37 εκατ. ECU για έργα που αφορούν τη χρήση από αεροσκάφη του πρώην στρατιωτικού αεροδρομίου του Zweibrόcken;

3. Ποιά νομική βάση νομιμοποιεί την Επιτροπή να αποκλίνει από τους συνήθεις όρους χορήγησης δικαιωμάτων χρήσεως στις περιπτώσεις των λεγόμενων «πιλοτικών προγραμμάτων» (άρθρο 3 της Απόφασης); Εάν δεν υπάρχει τέτοια νομική βάση, πώς επηρεάζονται τα κονδύλια που έχουν ήδη διανεμηθεί;

4. Η έγκριση της κοινοτικής ενίσχυσης χορηγήθηκε από την Επιτροπή υπό τον όρο ότι το αεροδρόμιο δεν θα δοθεί για χρήση τακτικών πτήσεων ή πτήσεων charter. Γνωρίζει η Επιτροπή εάν στο μεταξύ υποβλήθηκε αίτηση ή ακόμη χορηγήθηκε άδεια χρήσης του αεροδρομίου του Zweibrόcken για εκτέλεση πτήσεων charter και/ή προγραμματισμένων πτήσεων, ή κάτι τέτοιο σχεδιάζεται να συμβεί;

5. 'Εχει διαπιστώσει η Επιτροπή κατά την εξέταση της «ιδέας Aeroville-Zweibrόcken» ότι έχει σημειωθεί απόκλιση από το πλαίσιο-σύλληψη που έχει ήδη εγκριθεί σχετικά με την περιοχή «Flughafen-Nord»; Εάν ναι, σε ποιά συμπεράσματα έχει καταλήξει η Επιτροπή σχετικά με τη χρησιμότητα του έργου αυτού;

6. Θα λάβει το έργο «Flughafen-Zweibrόcken» κοινοτική ενίσχυση στα πλαίσια του προγράμματος KONVER II; Σε περίπτωση θετικής απάντησης, ποιό είναι το ύψος της κοινοτικής ενίσχυσης, για ποιά συγκεκριμένα έργα πρόκειται να δαπανηθεί και πότε πρόκειται να καταβληθεί;

Απάντηση της κ. Wulf-Mathies εξ ονόματος της Επιτροπής (15 Σεπτεμβρίου 1997)

1. Σύμφωνα με την τελική έκθεση για το πρόγραμμα Konver, την οποία απέστειλαν στην Επιτροπή οι αρχές του ομόσπονδου κράτους Rheinland-Pfalz, τα μέτρα που συγχρηματοδοτεί το Ευρωπαϊκό Ταμείο Περιφερειακής Ανάπτυξης (ΕΤΠΑ) στην πρώην στρατιωτική αεροπορική βάση της πόλης Zweibrόcken αποσκοπούσαν στην προετοιμασία του αεροδρομίου, με σκοπό τη χρήση του από την πολιτική αεροπορία. Αυτό εναρμονίζεται με την απόφαση της 22ας Δεκεμβρίου 1993 και δεν αντιτίθεται στις κατευθύνσεις της Επιτροπής που στοχεύουν στην ενίσχυση της δημιουργίας ή της ανάπτυξης μικρών και μικρομεσαίων επιχειρήσεων, για την προώθηση εναλλακτικών οικονομικών δραστηριοτήτων. Αντίθετα, η πρόταση για την μετατροπή της αεροπορική βάσης του Zweibrόcken αποτελεί μέρος ενός γενικότερου αναπτυξιακού σχεδίου για τη συγκεκριμένη περιοχή, που αποβλέπει στην αξιοποίηση των δυνατοτήτων του αεροδρομίου να προσελκύσει εξειδικευμένες εταιρίες και να δημιουργήσει νέες θέσεις εργασίας.

2. και 3. Το άρθρο 3 (δεν πρόκειται για το άρθρο 2 όπως διατυπώνεται στην ερώτηση) της απόφασης της 22ας Δεκεμβρίου 1992 προβλέπει επιδοτήσεις ύψους 1,37 εκατ. ECU, για την υλοποίηση μέτρων σχετικών με την αεροπλοϊα.

Ούτε οι κανονισμοί για τα διαρθωτικά ταμεία, ούτε οι κύριες πολιτικές της Επιτροπής για το πρόγραμμα Konver αποκλείουν την επιδότηση μέτρων σχετικών με δραστηριότητες της αεροπλοϊας. Ωστόσο, είναι γνωστό ότι η σημερινή πολιτική της Επιτροπής στον τομέα των αερομεταφορών και, ιδιαίτερα, στο πλαίσιο των διευρωπαϊκών δικτύων, που αναπτύχθηκε σε συνεργασία με τα κράτη μέλη, στηρίζεται στην άποψη ότι οι επιδοτήσεις της Κοινότητας θα πρέπει να δίνονται μόνο σε αεροδρόμια με μικρή κίνηση επιβατών, που βρίσκονται σε απομακρυσμένες περιοχές, άνω των 100 χιλιομέτρων από αεροδρόμια με αυξημένη κίνηση επιβατών, έως και ένα εκατομμύριο ετησίως. Το Zweibrόcken δεν πληρεί τον όρο αυτό. Ωστόσο, η πρόταση για το Zweibrόcken δεν προέβλεπε τη χρησιμοποίηση του αεροδρομίου για τακτικές πτήσεις ή πτήσεις charter. Όπως προαναφέρθηκε, οι επενδύσεις απέβλεπαν στην υλοποίηση μιας καινοτόμου πρότασης, που, μεταξύ άλλων, θα προσέλκυε εταιρίες εξειδικευμένες σε δραστηριότητες σχετικές με την αεροπλοϊα. Από αυτή τη σκοπιά, η Επιτροπή ενέκρινε το έργο αυτό ως πρότυπο πειραματικό έργο, στα πλαίσια του επιχειρησιακού προγράμματος.

4. Η Επιτροπή δεν διαθέτει πληροφορίες σχετικά με την υποβολή ανάλογων αιτήσεων.

5. Η Επιτροπή ενημερώθηκε από τις αρχές του ομόσπονδου κράτους Rheinland-Pfalz σχετικά με την τροποποίηση της αρχική πρότασης πλαισίου και θεωρεί ότι η εν λόγω τροποποίηση εναρμονίζεται με το εγκεκριμένο πρόγραμμα.

6. Ναι. Στο πλαίσιο του μέτρου «Ανακαίνιση και διαμόρφωση πρώην στρατιωτικών κτηρίων», μέχρι σήμερα έχουν ανακαινισθεί και διαμορφωθεί, για χρήση των επιβατών, πέντε κτήρια του αεροδρομίου του Zweibrόcken. Το εν λόγω μέτρο δέχεται συνολική επιχορήγηση από το ΕΤΠΑ ύψους 1 574 εκατ. ECU, για την περίοδο 1994-1999.